Zajednica kulturno-umjetničkih djelatnosti Vukovarsko-srijemske županije kao organizator 61. Vinkovačkih jeseni (u daljnjem tekstu: Organizator) dana 26. kolovoza 2026. raspisuje 
NATJEČAJ
za nabavu usluge izrade elektroinstalacije na kulturno-turističkoj manifestaciji 
61. Vinkovačke jeseni (dalje: Natječaj)

Raspisuje se Natječaj za nabavu usluge izrade elektroinstalacije na kulturno-turističkoj manifestaciji 61. Vinkovačke jeseni koja se održava u Vinkovcima u razdoblju od 11. rujna do 20. rujna 2026. godine (dalje: manifestacija) prema specifikaciji detaljno naznačenih u Obrascu Ponude koja je prilog ovog Natječaja i njegov je sastavni dio. 
Pisane ponude za provođenje Natječaja mogu se podnijeti Organizatoru najkasnije do ponedjeljka, 7. rujna 2026. do 12:00 sati bez obzira na način dostave, a za sljedeće poslove i pod sljedećim uvjetima: 
1. OPIS POSLOVA 
Predmet natječaja je usluga izrade elektroinstalacije na kulturno-turističkoj manifestaciji 61. Vinkovačke jeseni. 
Smatrat će se da je gospodarski subjekt prije podnošenja ponude u svemu proučio ovaj Poziv na dostavu ponuda i specifikaciju navedenu u Obrascu Ponude, da je došao do svih potrebnih podataka koji utječu na izvršenje predmeta nabave, te da je na osnovu svega toga podnio svoju ponudu. U skladu s navedenim, jedinična cijena iskazana u ponudi ponuditelja, smatra se konačnom i ponuditelji nemaju pravo tražiti podmirenje nikakvih dodatnih troškova.
2. OPĆI UVJETI NATJEČAJA 
2.1. Pravna osoba koja podnosi ponudu za nabavu usluge izrade elektroinstalacije na Manifestaciji (dalje: Ponuditelj) dužna je dostaviti sljedeću dokumentaciju (koja mora ovim redoslijedom obavezno biti uvezenu u cjelinu s brojčano označenim stranicama od kojih je svaka ovjerena pečatom i potpisom osobe ovlaštene za zastupanje): 
· popunjeni Obrazac ponude 
· popratnu dokumentaciju: 
· izvadak iz sudskog registra ili drugog propisanog registra (izvornik ili ovjerena preslika koja ne smije biti stariji od 30 dana) 
· ovjerena potvrda o nepostojanju dugovanja prema Gradu Vinkovcima (izdaje Upravni odjel za proračun i financije Grada Vinkovaca koji ne smije biti stariji od 30 dana od dana slanja ponude) 
2.2. Ponuditelj se obvezuje i jamči Organizatoru da će usluga biti izvršena sukladno specifikacijama u Obrascu Ponude, jer u protivnom odgovara za štetu koja Organizatoru nastane. 
2.3. S odabranim ponuditeljem sklopit će se ugovor o nabavi usluge. Ukoliko dođe do izmjene specifikacija u Obrascu Ponude, Organizator se obvezuje pravovremeno obavijestiti Ponuditelja i sve izmjene navesti u Aneksu Ugovora.  
3. OPĆE NAPOMENE 
Natječaj se objavljuje na web stranicama Zajednice kulturno-umjetničkih djelatnosti Vukovarsko-srijemske županije https://zakud.hr/ . 
Obrazac ponude ovlaštene osobe za zastupanje Ponuditelja ili nositelji ovjerenih punomoći mogu preuzeti u Zajednici kulturno-umjetničkih djelatnosti Vukovarsko-srijemske županije (Trg Vinkovačkih jeseni 1, 32100 Vinkovci), radnim danom od 8:00 do 16:00 sati ili ih skinuti na web stranici https://zakud.hr/ pod popratnom dokumentacijom za predmetni Natječaj.
Rok za zaprimanje ponuda je ponedjeljak, 7. rujna 2026. do 12:00 sati bez obzira na način dostave. 
Ponuda treba biti u zatvorenoj omotnici i s naznakom „PONUDA ZA NABAVU USLUGE IZRADE ELEKTROINSTALACIJE NA KULTURNO-TURISTIČKOJ MANIFESTACIJI 61. VINKOVAČKE JESENI  - NE OTVARAJ“. Nepravodobne ponude neće se razmatrati. 
Ponudu će ocjenjivati tročlana Komisija Zajednice kulturno-umjetničkih djelatnosti Vukovarsko-srijemske županije za odabir ponuda u nabavi, a prema sljedećim kriterijima: 
· razmatrat će se samo ponude koje zadovoljavaju formalni kriterij poziva: potpune ponude sa svom traženom važećom dokumentacijom i svim traženim podacima iskazanim na traženi način 
· ponude koje zadovolje formalni kriterij poziva ocjenjivat će se na skali od 1 do 20 bodova Kriteriji za ocjenjivanje ponuda su: 
· financijska vrijednost ponude – najviše 20 bodova 
Zajednica kulturno-umjetničkih djelatnosti Vukovarsko-srijemske županije ne podliježe odredbama Zakona o javnoj nabavi. 
Zajednica kulturno-umjetničkih djelatnosti Vukovarsko-srijemske županije pridržava pravo ne izabrati niti jednog ponuđača te pravo poništenja natječaja ili neke od njegovih pojedinačnih točaka bez ikakve obaveze prema sudionicima te bez obaveze pojašnjenja svoje odluke. 
4. DODATNE INFORMACIJE 
Za dodatne upite kontakt osoba je Martina Kelava, a možete ju dobiti na broj telefona 032/334-635 ili e-mail tajnistvo@zakud.hr (ponedjeljak-petak, od 8 do 16 sati).
